৭ম জি সিনে পুরস্কার
৭ম জি সিনে পুরস্কার ২০০৩ সালে মুক্তিপ্রাপ্ত সেরা ভারতীয় হিন্দি ভাষার চলচ্চিত্রসমূহকে স্বীকৃতি প্রদান করে। অনুষ্ঠানটি ২০০৪ সালের ২৬শে ফেব্রুয়ারি দুবাইয়ের দুবাই মিডিয়া সিটিতে অনুষ্ঠিত হয় এবং জি টিভিতে প্রচারিত হয়। অনুষ্ঠানটি উপস্থাপনা করেন করণ জোহর ও জুহি চাওলা। কাল হো না হো সর্বাধিক ১৫টি মনোনয়ন লাভ করে। এরপর কোই... মিল গয়া ও গঙ্গাজল ১২টি করে এবং পিঞ্জর ৯টি মনোনয়ন লাভ করে। কোই... মিল গয়া শ্রেষ্ঠ চলচ্চিত্র, শ্রেষ্ঠ পরিচালক (রাকেশ রোশন), শ্রেষ্ঠ অভিনেতা (হৃতিক রোশন)-সহ সর্বাধিক ৫টি পুরস্কার অর্জন করে। এরপর দ্য হিরো: লাভ স্টোরি অব আ স্পাই, পিঞ্জর ও মুন্না ভাই এম.বি.বি.এস. ৪টি করে পুরস্কার অর্জন করে।